cyanic-selkie/wikianc huggingface dataset:
অরবিন্দ ডি সিলভা
খেলোয়াড়ী জীবন
এপ্রিল, ১৯৯৭ সালে আটদিনের ব্যবধানে তিনটি টেস্ট সেঞ্চুরি করেছিলেন। তন্মধ্যে কলম্বোর সিংহলীজ স্পোর্টস ক্লাবে পাকিস্তানের বিপক্ষে উভয় ইনিংসে অপরাজিত ১৩৮* ও ১০৫* রান করেন। ভারতের সুনীল গাভাস্কার ও অস্ট্রেলিয়ার রিকি পন্টিং উভয় ইনিংসে তিনবার করে সেঞ্চুরি করেছেন। তিনি ৭৬.২৫ গড়ে ঐ মৌসুমে রান করেন ১,২২০।
বিশ্বকাপ ক্রিকেট, ১৯৯৬
১৯৯৬ সালের ক্রিকেট বিশ্বকাপের ফাইনালে শ্রীলঙ্কা-অস্ট্রেলিয়া প্রতিদ্বন্দ্বিতা করে। অধিনায়ক অর্জুনা রানাতুঙ্গা টসে জয়ী হয়ে ফিল্ডিং নেন ও ১৯৮৭ সালের বিশ্বকাপ বিজয়ী ও তৃতীয়বারের মতো ফাইনালে অংশগ্রহণকারী অস্ট্রেলিয়াকে ব্যাটিংয়ের আমন্ত্রণ জানান। ডি সিলভা রিকি পন্টিং ও মার্ক টেলরকে আউট করলে দলের রান ৪ উইকেটে ১৫৬ হয়। স্টুয়ার্ট ল এবং স্টিভ ওয়াহ দলের হাল ধরেন। দু’জনে আউট হলে দল ৬ উইকেটে ২০২ করে। ইয়ান হিলি ও মাইকেল বেভান ক্রিজে আসলে ডি সিলভা পুনরায় হিলিকে আউট করেন। অস্ট্রেলিয়া নির্ধারিত ৫০ ওভারে ৭ উইকেটে ২৪১ রান করে। জবাবে কুয়াশা ও শিশিরাচ্ছন্ন মাঠে অস্ট্রেলিয়া আধিপত্য বজায় রাখতে শুরুতেই সচেষ্ট হয়। শ্রীলঙ্কা তাদের দুই উদ্বোধনী ব্যাটসম্যানকে ২৩ রানের মধ্যে হারায়। তারপর ডি সিলভা ক্রিজে আসেন ও তাঁর জীবনের সবচেয়ে আনন্দঘন খেলাটি বিচক্ষণতার সাথে খেলেন। ডি সিলভা ৪২ রানে ৩ উইকেট সংগ্রহের পাশাপাশি অপরাজিত ১০৭* রান করেন ১২৪ বল খেলে, যা বিশ্বকাপের ইতিহাসে তৃতীয় সেঞ্চুরির ঘটনা। তাঁকে যোগ্য সঙ্গ দেন অশঙ্কা গুরুসিনহা (৬৫) ও অর্জুনা রানাতুঙ্গা (৪৭*)। ৪৭তম ওভারেই জয়ের বন্দরে পৌঁছে যায় তাঁর দল। ক্রিকেট বিশ্বকাপের ইতিহাসে স্বাগতিক কিংবা সহ-স্বাগতিক দেশের বিশ্বকাপ জয়ের প্রথম ঘটনার সূচনা করে শ্রীলঙ্কা। বোলিং ও ব্যাটিং - উভয় বিভাগেই অসাধারণ ক্রীড়াশৈলী উপস্থাপনা করায় ডি সিলভা ম্যান অব দ্য ম্যাচের পুরস্কার লাভ করেন।
সম্মাননা
১৯৯৬ সালে উইজডেন কর্তৃপক্ষ তাঁকে বর্ষসেরা ক্রিকেটারের মর্যাদায় অভিষিক্ত করে। এছাড়াও উইজডেনের শীর্ষ ১০০ তালিকায় ৬টি বিভাগে রাখে যা ওয়েস্ট ইন্ডিজের ভিভ রিচার্ডসের চেয়ে মাত্র একটি কম। ১৯৯৬ সালের বিশ্বকাপ বিজয়ে তাঁর অবদানের জন্য উইজডেন কর্তৃপক্ষ ওডিআইয়ের ব্যাটিং বিভাগে ৮ম এবং বোলিং বিভাগে ৮২তম স্থানে রাখে।
বিদ্যুৎ সাশ্রয়ী বাতি
বিদ্যুৎ সাশ্রয়ী বাতি একপ্রকার বৈদ্যুতিক বাতি যা ব্যবহারে কম বিদ্যুৎ প্রযৈাজন হয়। এ বাতির প্রকৃত কারিগরি নাম হলো কমপ্যাক্ট ফ্লোরোসেন্ট ল্যাম্প (সংক্ষেপে সিএফএল)। বিশেষ প্রযুক্তির কারণে এই বাতি সাধারণ অর্থাৎ ইনক্যানডিসেন্ট ল্যাম্প থেকে কম বিদ্যুৎ ব্যবহার করে এবং একই সঙ্গে অল্প বিদ্যুৎ থেকে বেশি আলো বিকীরণ করে। সাধারণত বাসা বাড়িতে ব্যবহারের জন্য ৬০ ওয়াট থেকে ১০০ ওয়াটের বিভিন্ন প্রকার সাধারণ বাতি বা বাল্ব ব্যবহার করা হয়। যার অর্থ হলো প্রতি ঘণ্টায় এই বাল্বগুলো ৬০ ওয়াট থেকে ১০০ ওয়াট বিদ্যুৎ ব্যবহার করে। কিন্তু সমপরিমাণ আলো পেতে বিদ্যুৎ সাশ্রয়ী বাতির বিদ্যুৎ খরচ হয় মাত্র ৯ থেকে ১১ ওয়াট।
প্রযুক্তি
১৯৮০ খ্রিষ্টাব্দে দিকে সিএফএল বা কমপ্যাক্ট ফ্লোরোসেন্ট ল্যাম্প পরিচিতি লাভ করে। কম বিদ্যুৎ ব্যবহার করে বেশি আলো দেয়ার পেছনে এর গঠনগত পার্থক্য বিদ্যমান। বিদ্যুৎ সাশ্রয়ী বাতি বা এনার্জি সেভিং বাল্ব মূলত, ঘনীভূত গ্যাস ভর্তি একটি কাচের নল। এই কাচের নল আলোর বিকিরণ গ্রহণকরত, তাকে আবার আলোরূপে ফিরিয়ে দেয়। এর কারণে কাচের নলটি যে পরিমাণ আলো উৎপন্ন করে তার চেয়ে কয়েকগুণ বেশি আলো পাওয়া যায়। কাচের নলটির মধ্যে থাকে ইলেক্ট্রনিক্স ব্যালাস্ট এবং নলটি পারদ বাষ্পে পূর্ণ থাকে। গঠনগত দিক থেকেও বিদ্যুৎ সাশ্রয়ী বাতি সাধারণ বাল্ব থেকে ভিন্ন। যখন বৈদ্যুতিক সুইচ অন করা হয় তখন ব্যালাস্ট থেকে গ্যাসের মধ্য দিয়ে ইলেক্ট্রিক্যাল এনার্জি প্রবাহিত হয় ইলেক্ট্রিক্যাল তড়িৎ প্রবাহের রূপে এবং এটি আল্ট্রাভায়োলেট রশ্মি শোষণ করে। এই রশ্মি টিউবের ভেতর থেকে সাদা ফসফরাস কে উত্তেজিত করে এবং কাচের গায়ে লেপা কোটিং থেকে তা দৃশ্যমান আলোতে পরিণত হয়। এ কারণে যে পরিমাণ বিদ্যুৎ খরচ হয় তার চেয়ে বেশি পরিমাণ আলো পাওয়া যায়।
বিদ্যুৎ সাশ্রয়ের হার
সাধারণ ১০০ ওয়াটের একটি বাতি থেকে যে পরিমাণ আলো পাওয়া যায় একটি বিদ্যুৎ সাশ্রয়ী বাতি সেই পরিমাণ আলো দিতে ২৩ ওয়াট বিদ্যুৎ শক্তি ব্যবহার করে। ৬০ ওয়াটের সাধারণ বাতির সমান হলো ১১ ওয়াটের বিদ্যুৎ সাশ্রয়ী বাতি। একইভাবে ৪০ ওয়াটের সাধারণ বাতির জায়গায় একটি ৮ ওয়াটের বিদ্যুৎ সাশ্রয়ী বাতি ব্যবহার করাই যথেষ্ট।
ব্যবহার
বাসা-বাড়ী, অফিস বা সড়কে বিদ্যুৎ সাশ্রয়ী বাতি ব্যবহারের বেশ কিছু সুবিধা রয়েছে। যেমনঃ বিদ্যুৎ সাশ্রয়ী বাতি ব্যবহারের জন্য বিশেষ কোনো হোল্ডার বা ব্যালাস্টের প্রয়োজন নেই। এ ছাড়াও লক্ষণীয় যে, এই বাতির আলো টিউব লাইটের আলোর মতোই। সাধারণ টিউব লাইটের ক্ষেত্রে দেখা যায়, যদি টিউব লাইটের কোনো সমস্যা হয় এটা হতে পারে টিউবের ক্ষেত্রে বা ব্যালাস্টের ক্ষেত্রে। তখন একজন ইলেক্ট্রিশিয়ানের প্রয়োজন হয় এবং এ জন্য বাড়তি খরচ হয়। কিন্তু বিদ্যুৎ সাশ্রয়ী বাতির ক্ষেত্রে এ ধরনের কোনো সমস্যা নেই। এই বাল্ব নষ্ট হয়ে গেলে নিজেরাই প্রতিস্থাপন করা যায়। বিদ্যুৎ সাশ্রয়ী বাতির দাম বড় সুবিধা হলো এটি কম ভোল্টেজেও আলো দেয়। কিন্তু টিউব লাইটের ক্ষেত্রে দেখা যায় ভোল্টেজ কম হলে আলো দেয় না। বিদ্যুৎ সাশ্রয়ী বাতির দাম তুলনামূলকভাবে একটু বেশি হলেও সাধারণ বাল্বের তুলনায় দীর্ঘমেয়াদি এবং বেশি আলো দেওয়ার কারণে একবার বেশি টাকা দিয়ে কিনলে আর ঝামেলা থাকে না। সাধারণ বাতির তুলনায় এর গড় আয়ু ৮ থেকে ১৫ গুণ পর্যন্ত বেশি। যেখানে সাধারণ বাতির গড় আয়ু ৭৫০ ঘণ্টা থেকে ১,৫০০ ঘণ্টা সেখানে একটি বিদ্যুৎ সাশ্রয়ী বাতির আয়ু ৬,০০০ থেকে ১৫,০০০ ঘণ্টা।
পরিবেশবান্ধব বৈদ্যুতিক আলো
বিদ্যুৎ সাশ্রয়ী বাতি একটি পরিবেশবান্ধব বৈদ্যুতিক আলোর উৎস। বিদ্যুৎ প্রধানত জৈব জ্বালানি হতে: যেমন পেট্রোল, ডিজেল, কয়লা ইত্যাদি। এই জৈব জ্বালানি ব্যবহারের ফলে পৃথিবীজুড়ে প্রতিবছর বাতাসের সঙ্গে প্রায় ২৩০ মিলিয়ন টন বিষাক্ত গ্যাস কার্বন-ডাই-অক্সাইড যোগ হয়, যা পরিবেশের জন্য মারাত্মক ক্ষতিকর। আমরা যদি পরিবেশবান্ধব বস্তু ব্যবহার করি তবে ওই ভয়াবহ বিপর্যয় হতে রক্ষা পাব। শুধুমাত্র বিদ্যুৎ বাল্ব ব্যবহার করলে ২০ মিলিয়ন টন কম বিষাক্ত কার্বন-ডাই-অক্সাইড বাতাসে ছড়াবে। সাধারণত বাতি ব্যবহারের ফলে মোট ব্যবহৃত বিদ্যুতের মাত্র ৫ ভাগ আলোতে রূপান্তরিত হয়। বাকি ৯৫ ভাগ বিদ্যুৎ ব্যবহৃত হয় তাপমাত্রা বাড়ানোর কাজে।
ব্যবহারে সতর্কতা
বিদ্যুৎ সাশ্রয়ী বাতি ব্যবহারের কারণে কিছু শারীরিক অসুবিধা দেখা দিতে পারে। যেমন- যাদের মাথা ব্যথা, মাইগ্রেন বা এনপলেপির সমস্যা আছে তারা বাড়িতে বিদ্যুৎ সাশ্রয়ী বাতি ব্যবহার করলে শারীরিক কিছু সমস্যা দেখা দিতে পারে। দীর্ঘ দিন এ আলোতে থাকলে মাইগ্রেন রোগীর মাইগ্রেন এ্যাটাক হতে পারে। মৃগী রোগীরা হঠাৎ এপিলেপিক এ্যাটাকে আক্রান্ত হতে পারেন। এ ছাড়া সুস্থ মানুষের ছোটখাটো মাথা ব্যথা, অবসাদ, বমি বমি ভাব বা মাথা ঘুরানো বোধ হতে পারে। এমনকি লুপাস রোগীরা এই আলোতে বেশিক্ষণ থাকলে শরীরে ব্যথা অনুভব করেন বলেও শোনা গেছে। এই অসুবিধাগুলো বেশি হয় পুরনো প্রযুক্তির বাল্বগুলোতে। তবে নতুন প্রযুক্তির বাল্বগুলোতে এই সমস্যা অনেক কমে গেছে। এনার্জি সেভিং বাল্ব বা বিদ্যুৎ সাশ্রয়ী বাতির পরিবেশগত কিছু অসুবিধাও আছে। ব্যবহারের পর এই বাল্ব যেখানে সেখানে ফেলা কিংবা সাধারণ পদ্ধতিতে ভাঙা উচিত নয়। এই বাল্বের ভেতরে যে গ্যাসীয় পদার্থ থাকে সেটি মাটিতে পড়লে তা ব্যাপক হারে মাটির উর্বরতা শক্তি হ্রাস করে। তাই নষ্ট বাল্ব ফেলার সময় খেয়াল রাখা উচিত। ইউরোপ বা আমেরিকাতে নষ্ট বাতি রিসাইকেল বা পুনর্ব্যবহার করার ব্যবস্থা থাকলেও এ ধরনের ব্যবস্থা অনুন্নত দেশে এখনো পর্যন্ত গড়ে ওঠেনি।
আব্বাস কিয়রোস্তামি
আব্বাস কিয়ারোস্তামি (২২ জুন ১৯৪০ – ৪ জুলাই ২০১৬) ছিলেন একজন বিশ্বখ্যাত ইরানি চলচ্চিত্র পরিচালক, প্রযোজক, চিত্রনাট্যকার, কবি, চিত্রগ্রাহক ও আলোকচিত্রশিল্পী। ১৯৭০ সাল থেকে নিয়মিত স্বল্পদৈর্ঘ্য, প্রামাণ্য এবং পূর্ণদৈর্ঘ্য সব ধরনের চলচ্চিত্র নির্মাণ করে যাচ্ছেন তিনি। কোকের ত্রয়ী, টেস্ট অব চেরি এবং দ্য উইন্ড উইল ক্যারি আস এর মত সিনেমার জন্য আন্তর্জাতিক সুখ্যাতি অর্জন করেছেন, এর মধ্যে টেস্ট অব চেরি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছে।
তিনি আধুনিক চলচ্চিত্র জগতের অন্যতম ওটার, অর্থাৎ তিনি নিজের সিনেমার সবকিছুই প্রায় নিজের হাতে করেন। রচনা, পরিচালনা, চিত্রগ্রহণ, সম্পাদনা, সঙ্গীত ও শব্দ সংযোগ সবকিছুতেই তার একচ্ছত্র প্রভাব থাকে। সিনেমার পাশাপাশি কবিতা, চিত্রশিল্প এবং গ্রাফিক ডিজাইন এর জগতেও তার পদচারণা রয়েছে।
কিয়রোস্তামি ১৯৬০-এর দশক থেকে ইরানের চলচ্চিত্রাঙ্গণে শুরু হওয়া ইরানি নবতরঙ্গ আন্দোলনের অন্যতম পথিকৃৎ। এই আন্দোলনের অন্যান্য গুরুত্বপূর্ণ ব্যক্তিদের মধ্যে রয়েছেন ফারুগ ফারোখ্‌জদ, সোহরাব শহিদ সলেস, মোহসেন মাখমালবফ, বহরম বেইজাই এবং পারভেজ কিমিয়ভি। তাদের নির্মাণ কৌশলে কিছু সাধারণ বৈশিষ্ট্য রয়েছে, যেমন কাব্যিক চিত্রনাট্য, রূপক গল্প, রাজনৈতিক এবং দার্শনিক চিন্তাধারার প্রতিফলন।
এর মধ্যে কিয়রোস্তামির সিনেমার বিশেষ বৈশিষ্ট্য হচ্ছে, শিশু চরিত্রের প্রাধান্য, প্রামাণ্য চিত্রের মত সিনেমাটোগ্রাফি, গ্রাম্য এলাকায় শুটিং এবং গাড়ি বিশেষ করে ব্যক্তিগত কারের ভেতর কথোপকথন। তিনি অনেক সময়ই গাড়ির ভেতর রাখা একটি স্থির ক্যামেরায় চালক এবং যাত্রীর কথোপকথন ধারণ করেন। সমসাময়িক ইরানি কবিতার প্রভাব তার সিনেমায় খুব সহজেই লক্ষ্যণীয়।
জীবনের প্রথম ভাগ
১৯৬৯ সালেই আব্বস পারভিন আমির-গুলি কে বিয়ে করেন যদিও ১৯৮২ সালে তাদের বিচ্ছেদ হয়ে যায়। তাদের দুটি সন্তান হয়েছিল, ১৯৭১ সালে আহমদ এবং ১৯৭৮ সালে বাহমান। মাত্র ১৫ বছর বয়সে বাহমান কিয়রোস্তামি জার্নি টু দ্য ল্যান্ড অব দ্য ট্র্যাভেলার (১৯৯৩) নির্মাণের মধ্য দিয়ে চিত্রপরিচালক ও চিত্রগ্রাহকে পরিণত হন।
১৯৭৯ সালের যুগ পরির্বতনকারী ইরানি বিপ্লবের পর মাত্র গুটিকয়েক চলচ্চিত্রকার ইরানে থেকে গিয়েছিলেন যাদের মধ্যে আব্বস একজন। অধিকাংশ নির্মাতাই পশ্চিমা দেশগুলোতে চলে যান। কিন্তু আব্বস বিশ্বাস করেন দেশে থাকাটাই তার ক্যারিয়ারের সবচেয়ে গুরুত্বপূর্ণ ও ভাল সিদ্ধান্ত ছিল। তিনি নিজেই বলেছেন, ইরানে থেকে নিজের জাতীয় পরিচয় ও সত্ত্বা আঁকড়ে থাকার কারণে তার চলচ্চিত্র জীবন মহিমাণ্ডিত হয়েছে: মূলোৎপাটিত করে একটি গাছকে এক জায়গা থেকে অন্য জায়গায় নিয়ে গেলে সে আর ফল দেবে না। অন্তত আপন স্থানে সে যত ভাল ফল দিত নতুন স্থানে তত ভাল দেবে না। এটাই প্রকৃতির নিয়ম। আমি মনে করি দেশ ছেড়ে গেলে আমার অবস্থা হতো সেই গাছের মত। - আব্বস কিয়রোস্তামি আব্বসকে হরহামেশাই গাঢ় কালো চশমা তথা সানগ্লাস পরে থাকতে দেখা যায়। চোখের আলোক সংবেদনশীলতায় সমস্যা থাকার কারণে ডাক্তারের পরামর্শে তিনি এটা পরেন।
২০০০ সালে সান ফ্রানসিস্কো চলচ্চিত্র উৎসবে নিজের আকিরা কুরোসাওয়া পুরস্কার-টি তিনি আরেক ইরানি চলচ্চিত্রকার বেহরুজ বসুগি-কে উৎসর্গ করেন যা সবাইকে অবাক করে দিয়েছিল। ইরানি চলচ্চিত্রে বসুগির অসামান্য অবদানের স্বীকৃতি স্বরূপই তিনি এমনটি করেছিলেন।
১৯৭০ দশক: ইরানি নবতরঙ্গের সূচনা
১৯৬৯ সালে দারিয়ুশ মেহরুজির বিখ্যাত সিনেমা গব এর মাধ্যমে যখন ইরানি নবতরঙ্গের যাত্রা শুরু হয় তখন কিয়রোস্তামি নিজের চেষ্টায় কানুন (Institute for the Intellectual Development of Children and Young Adults)-এ চলচ্চিত্র বিভাগ গঠন করেন। কানুনে নির্মীত তার প্রথম সিনেমা ছিল ১২ মিনিটের স্বল্পদৈর্ঘ্য প্রামাণ্য চিত্র ব্রেড এন্ড অ্যালি (১৯৭০)। নব্য বাস্তবতাবাদী এই ছবির কাহিনী দোকান থেকে রুটি কিনে হেঁটে হেঁটে বাড়ি ফিরতে থাকা এক শিশুর সাথে রাস্তায় একটি কুকুরের মোকাবেলা নিয়ে। এরপর ১৯৭২ সালে নির্মাণ করেন ব্রেকটাইম। এক পর্যায়ে কানুন ইরানের একটি অগ্রগামী চলচ্চিত্র স্টুডিওতে পরিণত হয়। আব্বসের পাশাপাশি তারা ইরানের অন্যান্য বিখ্যাত চলচ্চিত্রকারদের সিনেমাও প্রযোজনা করতে শুরু করে যার মধ্যে উল্লেখযোগ্য হচ্ছে দ্য রানার এবং বাসু, দ্য লিটল স্ট্রেঞ্জার।
সত্তরের দশকে ইরানি সিনেমার নবজাগরণের প্রেক্ষাপটে আব্বস একটি ব্যক্তিতান্ত্রিক তথা ইন্ডিভিজুয়ালিস্ট অবস্থান গ্রহণ করেন, নৈতিক দিক দিয়ে প্রতিটি ব্যক্তির গুরুত্ব তার কাছে প্রতিভাত হয়ে ওঠে। এ সম্পর্কে তিনি বলেছেন, সিনেমার জগৎে ব্রেড এন্ড অ্যালি আমার প্রথম অভিজ্ঞতা এবং বলতেই হয় সেটি ছিল খুব কঠিন। আমাকে কাজ করতে হয়েছিল একটি শিশু, একটি কুকুর এবং চিত্রগ্রাহক বাদ দিলে একটি অপেশাদার ক্রু নিয়ে। তারা সবাই সর্বদা এটা ওটা নিয়ে অভিযোগ করে যাচ্ছিল। আর চিত্রগ্রাহক চলচ্চিত্রায়নের যে কৌশলের সাথে পরিচিত ছিল তা আমি ব্যবহার করিনি।
১৯৭৩ সালে দি এক্সপেরিয়েন্স নির্মাণের পর কিয়রোস্তামি ১৯৭৪ সালে তৈরি করেন দ্য ট্র্যাভেলার বা মুসাফির। মুসাফিরের কাহিনী একটি ছোট্ট ইরানি শহরের ঝামেলা সৃষ্টিকারী এক ১০ বছরের শিশুকে নিয়ে। সে তেহরানে ইরানের জাতীয় ফুটবল দলের একটি গুরুত্বপূর্ণ খেলা দেখতে বদ্ধপরিকর। এজন্য সে বন্ধু ও প্রতিবেশিদের সাথে ছল-চাতুরী করে এবং কিছু এডভেঞ্চারের পর অবশেষে খেলা শুরুর আগে তেহরান স্টেডিয়ামে পৌঁছতে সক্ষম হয়। সিনেমাটিতে ছেলেটির দৃঢ়সংকল্প এবং অন্যদের উপর (বিশেষ করে তার নিকটাত্মীয়) তার কাজের প্রভাব সম্পর্কে তার ঔদাসীন্য ফুটে উঠেছিল। এটি ছিল মানুষের ব্যবহার এবং ভুল-শুদ্ধের ভারসাম্য নিয়ে একটি পরীক্ষা। বাস্তবতাবাদ, ডাইজেটিক সরলতা, জটিল নির্মাণ শৈলির এবং ভৌত বা আধ্যাত্মিক অভিযাত্রার প্রি মুগ্ধতা- এই বিষয়গুলোতে কিয়রোস্তামির দক্ষতা এই সিনেমার মাধ্যমে আরও প্রতিষ্ঠিত হয়েছিল।
১৯৮০-র দশক
১৯৮০-র দশকের শুরুতে কিয়রোস্তামি বেশ কয়েকটি স্বল্পদৈর্ঘ্য সিনেমা নির্মাণ করেন যার মধ্যে রয়েছে ডেন্টাল হাইজিন (১৯৮০), অর্ডারলি অর ডিসঅর্ডারলি (১৯৮১) এবং দ্য কোরাস (১৯৮২)। ১৯৮৩ সালে পরিচালনা করেন ফেলো সিটিজেন। অবশ্য এর সব কয়টিই মূলত ইরানের ভেতর সীমাবদ্ধ ছিল। ১৯৮৭ সালে হোয়ার ইজ দ্য ফ্রেন্ডস হোম? নির্মাণের মাধ্যমে প্রথমবারের মত আন্তর্জাতিক খ্যাতি অর্জন করেন কিয়রোস্তামি।
হোয়ার ইজ দ্য ফ্রেন্ডস হোম? সিনেমার কাহিনী অতিরিক্ত রকমের সহজ-সরল। মূল চরিত্র একটি আট বছর বয়সের স্কুল ছাত্র যাকে তার বন্ধুর নোটখাতা ফিরিয়ে দিতে হবে। স্কুল থেকে ভুলে সে এটা নিয়ে এসেছে এবং আগামী কালের স্কুলের আগে ফেরত দিতে না পারলে তার বন্ধু বাড়ির কাজ করতে পারবে না এবং তাকে স্কুল থেকে বের করেও দেয়া হতে পারে। বন্ধুর বাড়ি পাশের গ্রামে, কিন্তু বাড়িটি সে চেনে না। একেক জনের কাছে জিজ্ঞেস করে সে খাতা নিয়ে বাড়িটি খুঁজতে থাকে। এতে ইরানের গ্রাম্য মানুষের বিশ্বাস ফুটিয়ে তোলা হয়েছে। বারংবার ইরানের গ্রাম্য দৃশ্য তুলে ধরা এবং সহজ-সরল বাস্তবতা এই ছবির মূল বৈশিষ্ট্য, এ দুটোকে কিয়রোস্তামির সিনেমার প্রধান বৈশিষ্ট্য হিসেবেই আখ্যায়িত করা যায়। এছাড়া সিনেমাটি নির্মীত হয়েছে পুরোপুরি একজন বালকের দৃষ্টিকোণ থেকে, শিশুতোষ অনেক সিনেমায় যেমন বড়দের প্রভাব ফুটে উঠে এতে তেমনটা হয়নি।
চলচ্চিত্র সমালোচকরা কিয়রোস্তামির হোয়ার ইজ দ্য ফ্রেন্ডস হোম?, অ্যান্ড লাইফ গোস অন (১৯৯২) (লাইফ অ্যান্ড নাথিং মোর... নামেও পরিচিত) এবং থ্রু দি অলিভ ট্রিস (১৯৯৪) সিনেমা তিনটিকে কোকের ত্রয়ী হিসেবে আখ্যায়িত করেছেন। কারণ সবগুলো সিনেমায় উত্তর ইরানের কোকের নামক একটি গ্রামকে কেন্দ্র করে। সিনেমাগুলোর ভিত্তি ১৯৯০ সালের মনজিল-রুদবার ভূমিকম্প যাতে ৪০,০০০ মানুষ মারা গিয়েছিল। কিয়রোস্তামি জীবন, মরণ, পরিবর্তন এবং সন্ততি এই থিমগুলোর মাধ্যমে তিনটি সিনেমাকে যুক্ত করেছেন। ১৯৯০-এর দশকে ফ্রান্সে সিনেমা তিনটি খুব সফল মুক্তি লাভ করে এবং নেদারল্যান্ড, সুইডেন, জার্মানি এবং ফিনল্যান্ড এর মত দেশগুলোতেও প্রশংসিত হয়। অবশ্য কিয়রোস্তামি নিজে সিনেমা তিনটিকে কোন ত্রয়ীর অংশ বলে মনে করেন না। এমনকি তার মতে, শেষ দুটো সিনেমা এবং টেস্ট অব চেরি (১৯৯৭) একসাথে একটি ত্রয়ী হতে পারে। কারণ তাদের একটি সাধারণ থিম আছে যা হল অমুল্য জীবন। ১৯৮৭ সালে কিয়রোস্তামি দ্য কি সিনেমাটির চিত্রনাট্য লেখার সাথে যুক্ত ছিলেন, এর সম্পাদনাও তিনি করেন কিন্তু পরিচালনা করেননি। ১৯৮৯ সালে নির্মাণ করেন হোমওয়ার্ক।
১৯৯০-এর দশক
এই দশকে আব্বসের প্রথম সিনেমার নাম ছিল ক্লোজ-আপ (১৯৯০)। সত্য ঘটনা অবলম্বনে হওয়া এই সিনেমাতে দেখা যায় একজন ছদ্মবেশী চলচ্চিত্রকার একটি পরিবারের কাছে নিজেকে মোহসেন মাখমালবফ নামে পরিচয় দেয় এবং বলে তার পরবর্তী সিনেমায় এই পরিবারের সদস্যদের দিয়ে অভিনয় করাবেন। একসময় বুঝতে পেরে পরিবারটি তাকে চুরি-ডাকাতির দায়ে অভিযুক্ত করে। কিন্তু ছদ্মবেশী হোসেন সাবজিয়ান দাবী করেন ছদ্মবেশ ধারণের কারণ অনেক জটিল। আধা প্রামাণ্য আধা কল্পিত এই সিনেমায় সাবজিয়ানের মাখমালবফের ছদ্মবেশ ধারণের পেছনে নৈতিক দায়বদ্ধতা যাচাই করে দেখা হয় এবং তার সাংস্কৃতিক ও শৈল্পিক দক্ষতা বা নৈপুণ্যকে প্রশ্নবিদ্ধ করা হয়। ক্লোজ-আপ কুয়েন্টিন টারান্টিনো, মার্টিন স্কোরসেজি, ভের্নার হেরৎসগ, জঁ-লুক গদার এবং নান্নি মোরেত্তির মত পরিচালকদের কাছে প্রশংসিত হয় এবং ইউরোপের বিভিন্ন দেশে মুক্তি পায়।
১৯৯২ সালে কিয়রোস্তামি নির্মাণ করেন লাইফ অ্যান্ড নাথিং মোর... যা সমালোচকদের মতে তার কোকের ত্রয়ীর দ্বিতীয় সিনেমা। এতে দেখা যায়, একজন বাবা তার বালক ছেলেকে নিয়ে তেহরান থেকে কোকের গ্রামে যাচ্ছেন নিজের গাড়ি চালিয়ে। উদ্দেশ্য, দুটি ছেলেকে খুঁজে বের করা যারা ভূমিকম্পে মারা গিয়ে থাকতে পারে বলে সন্দেহ করতে থাকে বাবা-ছেলে। ভূমিকম্পে বিধ্স্ত অঞ্চলের মধ্য দিয়ে যাওয়ার সময় তারা বেঁচে যাওয়া অনেক মানুষের মুখোমুখি হয় যারা এত কষ্টের মাঝেও জীবন সংগ্রাম চালিয়ে যাচ্ছে। সে বছর কিয়রোস্তামি এই সিনেমার জন্য প্রিক্স রোবের্তো রোজেলিনি পুরস্কার লাভ করেন। এটি ছিল তার চলচ্চিত্রকার জীবনের প্রথম পেশাদার পুরস্কার। তথাকথিত কোকের ত্রয়ীর শেষ সিনেমা ছিল থ্রু দি অলিভ ট্রিস (১৯৯৪)। এই সিনেমা লাইফ অ্যান্ড নাথিং মোর... এর একটি খুব ছোট ও সাধারণ দৃশ্য ধারণের কাহিনীকে কেন্দ্র করে।
অ্যাড্রিয়ান মার্টিনের মত চলচ্চিত্র সমালোচকরা কোকের ত্রয়ীর নির্মাণ পদ্ধতিকে ডায়াগ্রামাটিক্যাল (জ্যাতিমিক আকৃতিমূলক) হিসেবে চিহ্নিত করেছেন, যেমন, সিনেমায় দেখানো গ্রামের দৃশ্যগুলোকে আঁকাবাঁকা পথ এবং জীবন ও পৃথিবীর বিভিন্ন শক্তির জ্যামিতি বহিঃপ্রকাশ স্পষ্ট। লাইফ অ্যান্ড নাথিং মোর... (১৯৯২) এর আঁকাবাঁকা পথের ফ্ল্যাশব্যাক দৃশ্যটি দর্শকদেরকে তার আগের সিনেমা হোয়ার ইজ দ্য ফ্রেন্ডস হোম? (১৯৮৭) এর কথা মনে করিয়ে দেয় যা ভূমিকম্পের আগে ধারণ করা হয়েছিল। এর সাথে আবার সম্পর্ক রয়েছে থ্রু দি অলিভ ট্রিস (১৯৯৪) এর একটি দৃশ্যের যা ভূমিকম্প পরবর্তী পুনর্নির্মাণ দেখায়।
১৯৯৫ সালে মাইরাম্যাক্স ফিল্মস মার্কিন যুক্তরাষ্ট্রে থ্রু দি অলিভ ট্রিস প্রেক্ষাগৃহে প্রদর্শন শুরু করে। এর পর কিয়রোস্তামি "দ্য জার্নি" এবং "দ্য হোয়াইট বেলুন" (১৯৯৫) সিনেমা দুটির চিত্রনাট্য লিখেন যার দ্বিতীয়টি পরিচালনা করেন তার প্রাক্তন সহকারী জাফর পানাহি। ১৯৯৫ ও ১৯৯৬ সালের মধ্যে কিয়রোস্তামি আরও ৪০ জন চলচ্চিত্রকারের সাথে "লুমিয়ে অ্যান্য কোম্পানি" নির্মাণে ব্যস্ত ছিলেন। ১৯৯৭ সালের কান চলচ্চিত্র উৎসবে তিনি টেস্ট অব চেরি সিনেমার জন্য সর্বোচ্চ পুরস্কার পাম দোর অর্জন করেন। এই সিনেমা জনাব বাদি নামক এক ব্যক্তিকে ঘিরে যিনি আত্মহত্যা করতে বদ্ধ পরিকর, তার পরিকল্পনা হচ্ছে অনেক ঘুমের ওষুধ খেয়ে নিজের খননকৃত কবরে শুয়ে থাকবেন। কিন্তু সকালে এসে কাউকে তার দেহের উপর মাটি দিয়ে যেতে হবে। এমন একজনকেই তিনি প্রায় পুরো সিনেমা জুড়ে খুঁজে বেড়ান। এতে নৈতিকতা, আত্মহত্যার যৌক্তিকতা ও বৈধতা এবং দয়ার প্রকৃতি নিয়ে কাজ করেছেন কিয়রোস্তামি।
পুরস্কার
আব্বস কিয়রোস্তামি সমগ্র ক্যারিয়ারে অনেকগুলো পুরস্কার জিতেছেন। এখানে উল্লেখযোগ্য কিছু পুরস্কারের নাম এবং প্রাপ্তির সন উল্লেখ করা হল:
সরকার (পদবি)
উপমহাদেশে সরকার অত্যন্ত অভিজাত সম্ভ্রান্ত ও শিক্ষিতশ্রেণির মানুষের বংশ বলেই পরিচিত। "সরকার" শব্দটি ফার্সি ভাষা থেকে আগত। এর অর্থ প্রভু, মালিক, ভূস্বামী, শাসনকর্তা, রাজা।  মোঘল আমলে এদেশের স্থানীয় শিক্ষিত ধর্নাঢ্য  ব্যক্তিবর্গকে ও রাজার প্রধান কর্মচারী এবং সম্পত্তি দেখাশুনার কাজে নিয়োজিত ব্যক্তিকে সরকার বলা হতো।
বর্তমান সময়ে রাষ্ট্র পরিচালনাকারী রাজনৈতিক দলকে যেমন রাষ্ট্র বা দেশের সরকার বলা হয় মোঘল আমলে শিক্ষিত/বুদ্ধিজীবী ব্যক্তিবর্গকে কিংবা সাম্রাজ্য দেখাশোনার কাজে নিয়োজিত কর্মচারী, মন্ত্রী অথবা শাসনকর্তাকে সরকার বলা হতো।
বর্তমানে পটুয়াখালী জেলার পুরান বাজার, মিঠাপুকুর পাড় (পটুয়াখালী জমিদার বাড়ি), ময়মনসিংহ জেলার সদর (সাধু সরকারের বংশধররা সহ) টাংগাইল জেলার গোপালপুর ও ঘাটাইল থানায় এবং নীলফামারি সদরে সহ দেশের বিভিন্ন স্থানে  সরকার বংশের পরিবার আছে।
বাঙালি হিন্দু ও মুসলিম উভয় সম্প্রদায়ের মধ্যেই এ পদবির ব্যবহার আছে।
পদবির ব্যবহারকারী
এ পদবী সাধারণত ভারতীয় উপমহাদেশে ব্যবহার করা হয়।
দিয়ালা প্রদেশ
দিয়ালা (ديالى) ইরাকের একটি প্রদেশ। বাগদাদের উত্তর-পূর্ব দিকে শুরু হয়ে এটি ইরানীয় সীমান্ত পর্যন্ত প্রসারিত। এর রাজধানীর নাম বাকুবা। প্রদেশটির আয়তন ১৭,৬৮৫ বর্গকিলোমিটার। প্রদেশের একটি বড় অংশ দিয়ে দিয়ালা নদী প্রবাহিত হয়েছে। দিয়ালা নদী দজলা বা তাইগ্রিস নদীর একটি প্রধান উপনদী। দিয়ালা প্রদেশ দুইটি বড় নদীর সন্নিকটে অবস্থিত হওয়ার কারণে এখানে কৃষিকাজের, বিশেষত খেজুর গাছ চাষের প্রসার ঘটেছে। প্রচুর কমলা উৎপাদিত হয় বলে এটি মধ্যপ্রাচ্যের কমলা রাজধানী নামেও পরিচিত। এই প্রদেশে হামরিন পর্বতশ্রেণী অবস্থিত। ২০০৩ সালের প্রাক্কলন অনুযায়ী এখানকার জনসংখ্যা প্রায় ১৩ লক্ষ। এদের প্রায় সবাই সুন্নি আরব। তবে এখানে যথেষ্ট সংখ্যক শিয়া ও কুর্দীও বসবাস করেন। দিয়ালার স্থানীয় কাউন্সিল তিনটি রাজনৈতিক ব্লকে বিভক্ত: ঐক্যবদ্ধ শিয়া কোয়ালিশন (২১ জন), সুন্নী ইরাকি ইসলামী পার্টি (১৪ জন) এবং কুর্দিস্তান কোয়ালিশন (৭)।
পোল্যান্ডে বৌদ্ধধর্ম
thumb|240px|Stupa in [[Darnków]] thumb|240px|[[গোম্পা ড্রোফান লিং ডার্নকো]]
পোল্যান্ডে বৌদ্ধধর্মের শিকড় বিংশ শতাব্দীর গোড়ার দিকে ভিয়েতনাম, চীন, জাপান এবং কোরিয়ার মত ধর্মের উৎপত্তি দেশগুলির সাথে জাতির সংযোগে পাওয়া যায়।  দ্বিতীয় বিশ্বযুদ্ধের পর, প্রাথমিকভাবে প্রবাসী পোলরা বিভিন্ন বৌদ্ধ গোষ্ঠী ও সংগঠনে যোগ দেয়।   ইস্টার্ন ব্লকের ভাঙ্গনের পর থেকে, যেটি ধর্মবিরোধী প্রচারণার প্রচার করেছিল, বৌদ্ধধর্ম আরও সহনশীল পরিবেশে আরও বিকাশ করতে সক্ষম হয়েছে।
আজ মহাযান (জেন এবং জোডো শিনশু) এবং তিব্বতীয় বৌদ্ধধর্ম সহ বৌদ্ধধর্মের সমস্ত প্রধান স্কুল পোল্যান্ডে পাওয়া যায়।  ত্রিরত্ন বৌদ্ধ সম্প্রদায়ের মতো আন্দোলনও দেশে সক্রিয় রয়েছে।  বৌদ্ধ মিশন (মিসজা বুডিজস্কা) এবং পোল্যান্ডের বৌদ্ধ ইউনিয়নের মতো ছাতা সংগঠনগুলি বৌদ্ধদের দুই ডজনেরও বেশি দলকে একত্রিত করে।  -এর দ্বারা প্রতিষ্ঠিত ও পরিচালিত ডায়মন্ড ওয়ে কেন্দ্রগুলিও পোল্যান্ডে সক্রিয়।  নাইডাহল ১৯৭৬ সালে তার প্রথম সফরের পর থেকে প্রতি বছর দুবার পোল্যান্ডে শ্রোতাদের বৌদ্ধ ধর্মের উপর শিক্ষা দিয়েছিলেন।
২০০০ সালের মে মাসে, চতুর্দশ দালাই লামা তেনজিন গ্যাতসো সেজেসিনের পোমেরানিয়ান লাইব্রেরিতে একটি বৌদ্ধ বিভাগ খোলেন।
ইতিহাস
পোল্যান্ডে বৌদ্ধধর্মের শিকড়গুলি ২০ শতকের শুরুতে ফিরে যায় এবং চীন, জাপান, তিব্বত এবং কোরিয়ার ধর্ম ও সংস্কৃত ির সাথে মেরুদের আকস্মিক মুগ্ধতার সাথে সম্পর্কিত।  পোলিশ প্রাচ্যবিদরা বৈজ্ঞানিক জার্নালে বৌদ্ধ ধর্মের উল্লেখ করেছেন।  সবচেয়ে বিখ্যাতদের মধ্যে একজন ছিলেন আন্দ্রেজ গাওরনস্কি (১৮৮৫-১৯২৭), যিনি  লভিভ বিশ্ববিদ্যালয়ে সংস্কৃতের অধ্যাপকের পদে অধিষ্ঠিত ছিলেন।  অসংখ্য জার্নালের জন্য লেখা প্রবন্ধ ছাড়াও, তিনি দুটি রচনার লেখক ছিলেন যেগুলি পোল্যান্ডে ক্লাসিকের মর্যাদা পেয়েছে: "সংস্কৃত বৌদ্ধ সাহিত্য সম্পর্কে অধ্যয়ন" ("সংস্কৃতে বৌদ্ধ সাহিত্যের উপর অধ্যয়ন", ক্রাকো, ১৯১৯) এবং "সংস্কৃত  হ্যান্ডবুক" (ক্র্যাকো, ১৯৩২)।  স্ট্যানিস্লো ফ্রান্সিসজেক মিশালস্কি, লোড বিশ্ববিদ্যালয়ের একজন প্রভাষক, পালি ভাষার অধ্যয়নে অবদান রেখেছিলেন।  তিনি ১৯২৫ সালে ধম্মপদ অনুবাদ করেন, একটি দীর্ঘ ভাষ্য এবং বৌদ্ধ ধর্মের একটি সাধারণ ওভারভিউ সহ পাঠের পরিপূরক।  তিনি রিয়াস ডেভিডস  (ওয়ারশ-ক্রাকোউ, ১৯১২) দ্বারা "বৌদ্ধধর্ম" অনুবাদ করেছেন এবং পালি ভাষার একটি অসমাপ্ত ব্যাকরণ রেখে গেছেন।
ইউনিভার্সিটি অফ ওয়ারশ-এর ভারতীয় দর্শনের অধ্যাপক, স্টানিস্লো শ্যায়ার, ওয়ারশতে ওরিয়েন্টাল স্টাডিজ ইনস্টিটিউটের প্রতিষ্ঠাতা এবং পোলিশ বুলেটিন অফ ওরিয়েন্টাল স্টাডিজের সহ-সম্পাদক ছিলেন ("Polski Biuletyn Orientalistyczny",১৯৩–১৯৩)।  তিনি মহাযানের দর্শন অধ্যয়ন করেছিলেন এবং আন্তর্জাতিক সম্মেলনে অংশগ্রহণের জন্য তিনি বিদেশেও পরিচিত ছিলেন।  তার আগ্রহের মধ্যে শুধুমাত্র পালি ও সংস্কৃত পাঠই নয়, তিব্বতি ধর্মগ্রন্থও অন্তর্ভুক্ত ছিল।
শুধুমাত্র ১৯৬০ এবং ১৯৭০ এর দশকের শুরুতে, চিত্রশিল্পী উরসজুলা ব্রোল এবং আন্দ্রেজ আরবানোভিজ এর স্টুডিওর সাথে যুক্ত ব্যক্তিদের একটি দল, উল এ।  তার শৈল্পিক এবং আধ্যাত্মিক অন্বেষণের পথে কাটোভিসনে পিয়াস্টোভস্কা ১, তিনি ধ্যান অনুশীলন শুরু করেছিলেন।  প্রত্যক্ষ অনুপ্রেরণা ছিল ফিলিপ ক্যাপলিউ দ্বারা সম্পাদিত "দ্য থ্রি পিলার অফ জেন"।  এই বইটি ১৯৬৭ সালে স্টুডিওতে আসে। ১৯৭১ সালের ডিসেম্বরে, যৌথ সাপ্তাহিক ধ্যান সভা শুরু হয়।  গ্রুপের প্রথম অনানুষ্ঠানিক নেতা ছিলেন হেনরিক ওয়ানিয়েক।  ১৯৭৩ সালে, আন্দ্রেজ আরবানোভিজ এলএসডি নিয়ে বেশ কয়েক বছর পরীক্ষা-নিরীক্ষা সম্পন্ন করেন।  তার একটি অভিজ্ঞতা হয়েছিল যার পরে, তিনি বলেছিলেন, বৌদ্ধধর্ম ব্যতীত সবকিছুই তার কাছে অর্থহীন ছিল।  1974 সালের ফেব্রুয়ারিতে, পোলিশ গণপ্রজাতন্ত্রের প্রথম বৌদ্ধ সাময়িকীর উদ্বোধনী সংখ্যা প্রকাশিত হয়।  প্রথম চারটি নোটবুকের নাম ছিল "দ্য ওয়ে" এবং পরেরটি "দ্য ওয়ে অফ জেন"।  তখনকার বেআইনি প্রকাশনা কর্মকাণ্ডে সাধারণ বেনামি ভেঙে পড়ে।  উরসজুলা এবং আন্দ্রজেজ প্রথম সংখ্যার প্রকাশক, যার কমিয়েনসিক ঠিকানা পিয়াস্টোভস্কা 1 কাটোভিস।  আগস্ট ১৯৭৪ সালে, পর্বতমালার -এ, আন্দ্রেজ আরবানোভিচ সেসিনের উপর ভিত্তি করে একটি ৫-দিনের গ্রুপ জাজেন (জেন মঠে অনুশীলনের একটি তীব্র সময়কাল) আয়োজন করেছিলেন।  বৌদ্ধধর্মের সাথে পরিচিতিকারী একটি দল গঠিত হয় এবং পরে জেনের বৃত্তে রূপান্তরিত হয়।  আন্দ্রেজ আরবানোভিজ পোল্যান্ডে বৌদ্ধ ধর্মকে জীবন্ত করে তুলেছেন।  এক বছর পরে, ১৯৭৫ সালের আগস্টে, উরসজুলা এবং আন্দ্রেজের আমন্ত্রণে, একজন জেন শিক্ষক পোল্যান্ডে আসেন যার নাম ফিলিপ ক্যাপলেউ।  সময়ের সাথে সাথে, পিয়াস্টোস্কা গ্রুপের সাথে যুক্ত লোকেরা নতুন বৌদ্ধ গোষ্ঠী গঠনের সূচনা করে।
এলিয়া কাজান
এলিয়া কাজান (গ্রিক ভাষা: Ηλίας Καζαντζόγλου; ৭ সেপ্টেম্বর ১৯০৯ – ২৮ সেপ্টেম্বর ২০০৩) একজন গ্রিক-মার্কিন মঞ্চ পরিচালক, চলচ্চিত্র ও মঞ্চ প্রযোজক, চিত্রনাট্যকার এবং ঔপন্যাসিক ছিলেন। তিনি ১৯৪৭ সালে নিউ ইয়র্কে প্রভাবশালী অ্যাক্টরস স্টুডিও নির্মাণে সক্রিয় ভূমিকা পালন করেন।
তিনি তার চলচ্চিত্রের অভিনয়শিল্পীদের থেকে সেরা নাটকীয় অভিনয় বের করার জন্য সর্বাধিক পরিচিত। তার পরিচালনায় ২১ জন অভিনেতা অস্কারের মনোনয়ন লাভ করেন এবং নয় জন পুরস্কার লাভ করেন। তিনি নিজেও দুইবার শ্রেষ্ঠ পরিচালনার জন্য একাডেমি পুরস্কার লাভ করেন। এছাড়াও মঞ্চনাটক পরিচালনার জন্য তিনবার টনি পুরস্কার, ও চলচ্চিত্র পরিচালনার জন্য চারবার গোল্ডেন গ্লোব পুরস্কার লাভ করেন, এবং একাডেমি সম্মানসূচক পুরস্কার লাভ করেন।
সোলায়মান হক জোয়ার্দ্দার
সোলায়মান হক জোয়ার্দ্দার (জন্ম: ১৫ মার্চ ১৯৪৬; ছেলুন জোয়ার্দ্দার নামেও পরিচিত) বাংলাদেশের চুয়াডাঙ্গা-১ আসনের সংসদ সদস্য। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
সোলায়মান হক জোয়ার্দ্দারের পৈতৃক নিবাস চুয়াডাঙ্গা জেলার চুয়াডাঙ্গা সদর উপজেলার চুয়াডাঙ্গা শহরের আরাম পাড়া এলাকায়। তার পিতার নাম মরহুম সিরাজুল ইসলাম জোয়ার্দ্দার এবং মাতা মরহুমা আছিয়া খাতুন। পিতা পেশায় একজন ব্যবসায়ী ছিলেন। তিনি চুয়াডাঙ্গা ভি.জে. সরকারি উচ্চ বিদ্যালয় হতে মেট্রিক পাস করে চুয়াডাঙ্গা সরকারি কলেজে উচ্চতর শ্রেণিতে পড়াশোনা করেন।
কর্মজীবন
পেশায় ব্যবসায়ী সোলায়মান হক জোয়ার্দ্দার (ছেলুন) রাজনীতির সঙ্গে সক্রিয় ভাবে যুক্ত আছেন। তিনি ৩য় বারের মতো সংসদ সদস্য নির্বাচিত হয়েছেন।
ছাত্রজীবন হতেই তিনি ছাত্রলীগের রাজনীতিতে জড়িত ছিলেন। যুবলীগ প্রতিষ্ঠার পর তিনি চুয়াডাঙ্গা মহকুমার সভাপতি নির্বাচিত হন। তিনি ১৯৭৩ সালে চুয়াডাঙ্গা যুবলীগের সভাপতি, ৭৯ সালে আওয়ামী লীগের জেলা সেক্রেটারী ছিলেন। একাত্তরের মুক্তিযুদ্ধে তিনি ভারত হতে ট্রেনিং নিয়ে সক্রিয়ভাবে অংশগ্রহণ করেন। জেলা পর্যায়ে রাজনীতিতে অত্যন্ত সক্রিয় জনাব সোলায়মান। এছাড়া জনাব জোয়ার্দ্দার চুয়াডাঙ্গা রাইফেল ক্লাব, রেডক্রিসেন্ট সোসাইটি, জেলা ক্রীড়া সংস্থার দীর্ঘ সময়ের সেক্রেটারী হিসেবে কাজ করেছেন।
প্রসূতি
হিন্দু পুরাণ মতে প্রসূতি (সংস্কৃত: प्रसूति) হলেন কল্পনৃৃপতি মনু এবং তার পত্নী শতরূপার কনিষ্ঠা কন্যা৷ একাধারে তিনি প্রজাপতি দক্ষর পত্নী এবং সতীদেবী সহ একাধিক কন্যাসন্তানের মাতা৷
বিবাহ ও সন্তান
দক্ষের সাথে প্রসূতির বিবাহ হলো হিন্দুধর্মের বিভিন্ন গ্রন্থাদিতে উল্লিখিত প্রথম বিবাহের উল্লেখ৷ তারা একাধিক কন্যাসন্তানের পিতা-মাতা হন৷ কন্যাগণের মধ্যে স্বাহা বিবাহ করেন অগ্নিদেবকে, স্বধা বিবাহ করেন পিত্রদেবকে আর সতী (দেবী) ছিলেন শিবের প্রথম পত্নী৷ অন্যান্য কন্যাদের মধ্যে খ্যাতি বিবাহ করেন মহর্ষি ভৃগুকে৷ ধনৈশ্বর্য ও সম্পদের দেবী লক্ষ্মী হলে মহর্ষি ভৃগু ও খ্যাতি দেবীর কন্যা৷
প্রাণ রায়
প্রাণ রায় একজন বাংলাদেশী নাট্য অভিনেতা ও চিত্রশিল্পী। তিনি সাধারণত মঞ্চ এবং টেলিভিশনে অভিনয় করেন। তবে পাশাপাশি তিনি কিছু চলচ্চিত্রেও অভিনয় করেছেন।
শিক্ষা জীবন ও ব্যক্তিগত জীবন
প্রাণ রায় ঢাকা বিশ্ববিদ্যালয়ের চারুকলা ইন্সটিটিউটের ছাত্র ছিলেন। ব্যক্তিজীবনে প্রাণ রায় তার সহপাঠী, নাট্যকার এবং পরিচালক শাহনেওয়াজ কাকলী কে বিয়ে করেছেন।
কড়তা ওজন
কড়তা ওজন কখনও কখনও বলা ভারমুক্ত ওজন, খালি গাড়ির বা কন্টেইনারের ওজন।  স্থূল ওজন (বোঝাইকৃত ওজন) থেকে এটা বিয়োগ করে পণ্যের মূল ওজন হিসাব করা সম্ভব। এর সর্বাধিক ব্যবহার হয়ে থাকে পরিবহনকৃত পণ্যের মুল্যের উপর শুল্কায়ন করার ক্ষেত্রে অথবা বজরা, রেল, রাস্তা, বা অন্যান্য ট্রাফিক এর খাজনা প্রতিষ্ঠার জন্যে বিশেষভাবে যেখানে পণ্যের পরিমানের সাথে খাজনার পরিমান পরিবর্তিত হয় (যেমন ইরি প্রণালী)। হিসাবের সুবিধার্থে রেলপথের গাড়ি (বগি) এবং সড়কের যান সমূহের বাইরের পার্শে কড়তা ওজন লিপিবদ্ধ থাকে। কড়তা ওজনের ব্যবহার দেখা যায় পানির তলদেশে অবস্থিত যেকোন আকৃতিগত সমীক্ষার ক্ষেত্রে।
কড়তা (টেয়ার) শব্দটি উৎপন্ন হয়েছে মধ্য ফরাসি শব্দ টেয়ার "অভাব ও অসম্পূর্ণতার জন্যে পণ্যের অপচয়", ইতালীয় টারা, এবং আরবি طرح  তারা থেকে। শাব্দিক অর্থ  "পণ্য বাদ বা প্রত্যাখ্যান করা" টারাহা অর্থ "প্রত্যাখ্যান করা"
কড়তা ওজনের হিসাব করা হয় রান্নাঘর থেকে বিশ্লেষণাত্মক (বৈজ্ঞানিক) ওজন মাপার যন্ত্রে। প্রায় সকল নিক্তিতেই পুন:স্থাপন বোতাম থাকে যার সাহায্যে একটি খালি পাত্র ওজন মাপার তলে স্থাপন করে নিক্তির কাটা শূন্য এ স্থাপন করা হয়, যাতে পরবর্তীতে যেকোন ওজন পরিমাপ করলে শুধুমাত্র পণ্যের ওজন দেখা যায় (পাত্র ব্যতীত)।
স্থূল ওজন (মোট ওজন) = মূল ওজন (পণ্যের মূল ওজন) + কড়তা ওজন (খালি কনটেইনারের ওজন)।
আমখোলা ইউনিয়ন
আয়তন
আমখোলা ইউনিয়নের আয়তন ১১,৬৭৩ একর।
প্রশাসনিক কাঠামো
আমখোলা ইউনিয়ন গলাচিপা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আমখোলা ইউনিয়নের মোট জনসংখ্যা ২৭,১৭৮ জন। এর মধ্যে পুরুষ ১৩,১৭২ জন এবং মহিলা ১৪,০০৬ জন। মোট পরিবার ৬,০২৯টি।
রাজঘাট ইউনিয়ন
রাজঘাট ইউনিয়ন নামে বাংলাদেশে মোট ২টি ইউনিয়ন রয়েছে। যথা:
জিওফ্রে লেগ
জিওফ্রে বেভিংটন লেগ (Geoffrey Legge; জন্ম: ২৬ জানুয়ারি, ১৯০৩ - মৃত্যু: ২১ নভেম্বর, ১৯৪০) কেন্টের ব্রোমলি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৭ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন জিওফ্রে লেগ।
শৈশবকাল
সংবাদপত্র প্রতিনিধি হেনরি বি লেগ ও এডিথ দম্পতির জ্যেষ্ঠ সন্তান ছিলেন জিওফ্রে লেগ। ১৯১১ সালের আদমশুমারিতে এ দম্পতিকে ব্রোমলির সানরিজ এভিনিউতে বসবাসের কথা উল্লেখ করা হয়। তবে, ১৯ সেপ্টেম্বর, ১৯২৯ তারিখে জিওফ্রে লেগের বৈবাহিক সম্পর্ক রোজমেরি ফ্রস্টের সাথে সম্পন্নকালীন পরিবারটিকে কেন্টের ব্যাস্টন ম্যানরে অবস্থানের কথা তুলে ধরা হয়। তার স্ত্রী রোজমেরি ফ্রস্ট চমৎকার টেনিস খেলোয়াড় ছিলেন ও কুইন্সে চূড়ান্ত খেলায় সুজান লেংলেনকে পরাভূত করেছিলেন।
জিওফ্রে লেগ ম্যালভার্নে পড়াশুনো করেছিলেন। ম্যালভার্ন স্কুলে থাকা অবস্থাতেই জিওফ্রে লেগ তার ব্যাটিংয়ের শক্তিমত্তার পরিচয় দিয়েছিলেন। ১৯২২ সালে সেখানে অবস্থানকালে ক্রিকেট দলের অধিনায়কের দায়িত্ব পালন করেন। উইজডেন ক্রিকেটার্স অ্যালমেনাকের সরকারি বিদ্যালয়ের ক্রিকেট খেলার বার্ষিক পর্যালোচনায় অফসাইডের স্ট্রোকে তার সুন্দর দক্ষতায় উচ্ছ্বসিত প্রশংসা বাক্য লেখা হয়। এছাড়াও এতে বলা হয় যে, জিওফ্রে লেগ চমৎকার অধিনায়ক হিসেবে নিজেকে মানিয়ে নিয়েছেন। তিনি তার বোলারদের কাছ থেকে সেরাটি আদায় করে নিয়েছেন। এছাড়াও ফিল্ডিংকালে সকলের উপর কর্তৃত্ব ভাব বজায় রেখেছিলেন।
অফ-ড্রাইভ ও কাটে বেশ দক্ষতার পরিচয় তুলে ধরেন। অক্সফোর্ডে বিশ্ববিদ্যালয়ের নিয়ন্ত্রণাধীন ব্রাসনোজ কলেজে পড়াশোনা করেন। এ পর্যায়ে অক্সফোর্ড বিশ্ববিদ্যালয় দলের পক্ষে খেলার উদ্দেশ্যে ১৯২৩ ও ১৯২৪ যাচাই-বাছাইয়ের খেলায় অংশ নিয়েছিলেন। কিন্তু ভালোমানের রান সংগ্রহ করতে না পারায় উভয় মৌসুমেই বিশ্ববিদ্যালয়ের সদস্যরূপে কোন প্রথম-শ্রেণীর খেলার জন্যে মনোনীত হননি।
প্রথম-শ্রেণীর ক্রিকেট
১৯২৪ সালে দ্বিতীয়বার কেন্টের পক্ষে দুইটি প্রথম-শ্রেণীর খেলার জন্যে মনোনীত হন। তন্মধ্যে দ্বিতীয় খেলাটি ছিল অক্সফোর্ডের বিপক্ষে। কিন্তু তিনি এ সুযোগের সদ্ব্যবহার করতে পারেননি। খেলাগুলোর চারটি ইনিংসের কোনটিতেই দুই অঙ্কের রান তুলতে পারেননি জিওফ্রে লেগ।
১৯২৫ সালে আরও একবার অক্সফোর্ডের পক্ষে খেলার লক্ষ্যে যাচাই-বাছাইয়ের খেলায় অংশ নেন। এরফলে প্রথম তিনটি প্রথম-শ্রেণীর খেলায় বিশ্ববিদ্যালয়ের পক্ষে খেলতে পারেননি। কিন্তু চতুর্থ প্রচেষ্টায় ওরচেস্টারশায়ারের বিপক্ষে অভিষেক ঘটে তার। ১২০ রান তুলেছিলেন। দুই ঘণ্টায় শতরানে পৌঁছেন। এরপর দ্বিতীয় ইনিংসে ৪০ রান তুলেন। পরের দুই খেলায় তেমন ভালো না খেললেও মাত্র তিন খেলায় অংশ নিয়ে বিশ্ববিদ্যালয় খেলার চার সপ্তাহ পূর্বেই ১৯২৫ সালে অক্সফোর্ড থেকে ব্লুধারী হন। তিনি এ মনোনয়নের যথার্থতা প্রমাণে সচেষ্ট হন। ঐ মৌসুমে অক্সফোর্ডের ব্যাটিং গড়ে শীর্ষস্থানে ছিলেন এবং কেমব্রিজের বিপক্ষে ৩৮ ও ১৫ রান তুলে ড্র করার ক্ষেত্রে প্রভূতঃ ভূমিকায় রাখেন।
পরের বছরই বিশ্ববিদ্যালয় দলের নেতৃত্বভার পান। প্রত্যেক বছরই ব্যাটিং গড়ে শীর্ষস্থানে ছিলেন। তবে, কেমব্রিজ দলের বিপক্ষে চার ইনিংসে তিনি মাত্র ৮৩ রান তুলেছিলেন। প্রথম দুইটি খেলা ড্র ও অন্যটি ৩৪ রানে পরাজিত হয়েছিল তার দল।
১৯২৬ সালে জিওফ্রে লেগ অক্সফোর্ডের অধিনায়ক ছিলেন ও আবারও ব্যাটিং গড়ে শীর্ষস্থান অধিকার করেন। কিন্তু, ঐ মৌসুমের শুরুতেই সাধারণ ধর্মঘটের কারণে বিঘ্নের সৃষ্টি করে। ফলে বেশকিছু খেলা পরিত্যক্ত হয়। এছাড়াও, গাড়ি দূর্ঘটনায় তার হাত আঘাতগ্রস্ত হয়। উইজডেনে উল্লেখ করা হয় যে, এটি সর্বাপেক্ষা দূর্ভাগ্যজনক ঘটনা ছিল। জিওফ্রে লেগ দ্রুতগতিসম্পন্ন গাড়ি পরীক্ষা-নিরীক্ষা করছিলেন ও অক্সফোর্ড মোটর রেসিং দলের সদস্য ছিলেন যা হয়তোবা এ দূর্ঘটনার কারণ হয়ে থাকতে পারে। তবে যথাসময়ে আরোগ্যলাভ করে বিশ্ববিদ্যালয়ের খেলায় দলকে নেতৃত্ব দেন। নিম্নমুখী রানের খেলায় কেমব্রিজ দল জয় পায়। তিনি ১৪ ও ১৬ রান তুলেছিলেন।
১৯২৭ সালে দৃশ্যতঃ কেন্টের পক্ষে পূর্ণাঙ্গ মৌসুমে খেলেছিলেন জিওফ্রে লেগ। ইনিংস প্রতি ৩০-এর অধিক গড়ে দুই শতক সহযোগে নয়শতাধিক রান তুলেছিলেন। তবে, শক্তিধর দলের বিপক্ষে প্রায়শই নিচেরদিকে সাত নম্বরে ব্যাটিংয়ের নামতেন।
দক্ষিণ আফ্রিকা থেকে ইংল্যান্ডে ফিরে ১৯২৮ সালে এ. জে. ইভান্সের পরিবর্তে কেন্টের অধিনায়কত্ব লাভ করেন। ল্যাঙ্কাশায়ারের পিছনে থেকে দলকে চ্যাম্পিয়নশীপের শিরোপা লাভের দ্বারপ্রান্তে নিয়ে যেতে প্রভূতঃ ভূমিকা রাখেন। এ ক্ষেত্রে টিচ ফ্রিম্যানের অবিস্মরণীয় বোলিং অসম্ভব অবদান রেখেছিল। তিন শতাধিক উইকেট নিয়ে এক মৌসুমে গড়া রেকর্ড অদূর ভবিষ্যতে আর ভঙ্গ না-ও হতে পারে। লেগ নিয়মিতভাবে খেললেও পূর্বতন মৌসুমের তুলনায় বেশ দূর্বলমানের খেলা উপহার দেন। ৮৯১ রান তুললেও ব্যাটিং গড় ২১.৭৩-এ চলে আসে।
পরের মৌসুমে রান সংগ্রহের হার কিঞ্চিৎ বেড়ে ৯২৯ হয়। তবে, কেন্ট দল কম খেলায় অংশগ্রহণে করায় তার ব্যাটিং গড় ২৫.১০ এর স্বল্প উন্নতি হতে দেখা যায়। ১৯২৯ সালের প্রথম তিন মাসে কেন্ট দলকে ১৯১৩ সালের কাউন্টি চ্যাম্পিয়নশীপের শিরোপা বিজয়ের পর বেশ চঞ্চল হতে দেখা যায়। কিন্তু শেষ দশ খেলায় মাত্র একটিতে জয় পাওয়ায় দলটি পয়েন্ট তালিকায় অষ্টম স্থান দখল করে।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট খেলায় অংশগ্রহণের সুযোগ ঘটেছিল জিওফ্রে লেগের। ২৪ ডিসেম্বর, ১৯২৭ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটেছিল তার।
১৯২৭-২৮ মৌসুমের শীতকালে এমসিসি কর্তৃপক্ষ দক্ষিণ আফ্রিকা সফরের লক্ষ্যে ইংরেজ দল পাঠানোর সিদ্ধান্তে নেয়। উইজডেনের মতে, দলটি শীর্ষে পর্যায়ের ইংরেজ ক্রিকেট দলের ন্যায়। ১৯২৭ সালের শীত মৌসুমে দক্ষিণ আফ্রিকা গমন করেন। জ্যাক হবস, প্যাটসি হেনড্রেন, মরিস টেট, হ্যারল্ড লারউডসহ বেশ কয়েকজন প্রথিতযশা শৌখিন খেলোয়াড়কে বাদ দেয়া হয়েছিল কিংবা তারা যেতে অস্বীকৃতি জ্ঞাপন করেছিলেন। অর্ধ-ডজন শৌখিন খেলোয়াড়ের অন্যতম ছিলেন জিওফ্রে লেগ। অরেঞ্জ ফ্রি স্টেটের বিপক্ষে ১২০ রান তুলে নিজস্ব সর্বোচ্চ রানের সমান করেন। ঐটি ও প্রথম-শ্রেণীর অন্যান্য ইনিংসের ফলে প্রথম টেস্টের জন্যে তাকে মনোনয়ন দেয়া হয়। তবে, একমাত্র ইনিংসে তিনি ব্যর্থ ছিলেন। আটজন ইংরেজ ব্যাটসম্যানের সমষ্টিগত ১৩ রানের অন্যতম হিসেবে দলের ৩১৩ রানের ইনিংসের ব্যবধানে ইংল্যান্ড দল জয় পেয়েছিল। পরের খেলায় নিজস্থান হারান ও সিরিজে আর খেলার সুযোগ পাননি।
নিউজিল্যান্ড গমন, ১৯২৯-৩০
সেপ্টেম্বর, ১৯২৯ সালে বিবাহবন্ধনে আবদ্ধ হন জিওফ্রে লেগ। এর পরপরই ১৯২৯-৩০ মৌসুমে নিউজিল্যান্ড গমনের উদ্দেশ্যে এ. এইচ. এইচ. জিলিগানের নেতৃত্বাধীন এমসিসি দলের সদস্যরূপে তাকে অন্তর্ভুক্ত করা হয়।
১৯২৬ সালে ইম্পেরিয়াল ক্রিকেট কনফারেন্সের সিদ্ধান্তক্রমে টেস্ট ক্রিকেটের সম্প্রসারণকল্পে ঐ শীতে মেরিলেবোন ক্রিকেট ক্লাব (এমসিসি) দুইটি সফরের আয়োজন করে। দলগুলোর শক্তিমত্তা মিশ্র ধরনের ছিল। কিছু টেস্ট ক্রিকেটার, কিছু শৌখিন ও পেশাদার কাউন্টির খেলোয়াড়ের সমন্বয়ে গড়া দল দুটি ওয়েস্ট ইন্ডিজ ও নিউজিল্যান্ড গমন করে। নিউজিল্যান্ডগামী দলটি প্রথমে অস্ট্রেলিয়া গমন করে। এরপর ডিসেম্বর, ১৯২৯ সালে নিউজিল্যান্ডে প্রথম-শ্রেণীর খেলায় অংশ নেয়। সেখানে তিনটি টেস্টে খেলায় অংশগ্রহণ করে। তন্মধ্যে, অকল্যান্ডের ইডেন পার্কে তৃতীয় খেলাটি বৃষ্টির কবলে পড়ে। ফলে, অকল্যান্ডেই আবারও চতুর্থ খেলার আয়োজন করা হয়। অকল্যান্ডে বিশেষভাবে আয়োজিত টেস্টে ১৯৬ রান তুলেন। দলের ৫৪০ রানের মধ্যে পরবর্তী সর্বোচ্চ সংগ্রহ ছিল এম. এস. নিকোলসের ৭৫ রান।
জিওফ্রে লেগ চার খেলার সবকটিতেই অংশ নেন। প্রথম তিন খেলায় সামান্যই ভূমিকায় রাখেন। তবে, চতুর্থ খেলায় ১৯৬ রান তুলেন। এ সংগ্রহটি পুরো সিরিজের সর্বোচ্চসহ তার নিজস্ব প্রথম-শ্রেণীর খেলোয়াড়ী জীবনের সর্বোচ্চ হিসেবে রয়ে যায়। গুরুত্বহীন খেলাগুলোয় জিওফ্রে লেগ কিছু সফল হয়েছিলেন। মাঝেমধ্যে লেগ-স্পিন বোলিংই করেন। দুইদিনের খেলার প্রথমটিতে সাউথল্যান্ডের বিপক্ষে ৬/২৪ ও মানাওয়াতুর বিপক্ষে খেলায় নয় উইকেট পেয়েছিলেন।
স্লো বোলিং করে কিছু সফলতার স্বাক্ষর রেখেছেন। স্লিপ অঞ্চলে দণ্ডায়মান থাকতেন জিওফ্রে লেগ। কাছাকাছি এলাকায় ক্যাচ আসলে খুব কমই ব্যর্থ হতেন। খেলায় তিনি সর্বাত্মক প্রচেষ্টা চালাতেন। ম্যালভার্নে থাকালে ফুটবল একাদশে খেলতেন। এছাড়াও, বিদ্যালয় দলে র‍্যাকেট খেলায়ও প্রতিনিধিত্ব করেছেন।
অবসর
নিউজিল্যান্ডে ও শেষ টেস্ট ইনিংসগুলোয় সফলকাম হওয়া সত্ত্বেও ১৯৩০ সালে ইংল্যান্ডের মাটিতে কোন প্রতিনিধিত্বমূলক খেলায় রাখা হয়নি। ব্যাট হাতেও কেন্টের পক্ষে আহামরি কিছু করে দেখাতে পারেননি। কোন অর্ধ-শতকের ইনিংস খেলেননি ও ব্যাটিং গড় ছিল মাত্র ১৪। ১৯৩০ মৌসুম শেষে ব্যবসায়িক দায়বদ্ধতার কারণ দেখিয়ে কেন্টের অধিনায়কত্ব থেকে নিজেকে প্রত্যাহার করে নেন। কেন্টের অধিনায়কত্ব থেকে নাম প্রত্যাহারের পর ১৯৩০-এর পর থেকে খুব কমই প্রথম-শ্রেণীর খেলায় অংশ নিয়েছিলেন। এরপর তিনি আর একটিমাত্র প্রথম-শ্রেণীর খেলায় অংশ নিয়েছিলেন। ১৯৩১ মৌসুমের শেষদিকে সফররত নিউজিল্যান্ড একাদশের বিপক্ষে কেন্টের সদস্যরূপে খেলেন। দশ নম্বরে ব্যাটিংয়ে নেমে ১ রানে রান আউটের শিকারে পরিণত হয়েছিলেন জিওফ্রে লেগ।
বিশ্বযুদ্ধে অংশগ্রহণ
ক্রিকেট খেলা থেকে অবসর গ্রহণের পর ব্যবসায়ী হিসেবে স্বোপার্জিত অর্থে উড়োজাহাজ ক্রয় করেছিলেন। বেশ কয়েকবারই বিমানে চড়ে ইউরোপ গমন করেন। ১৯৩৯ সালে দ্বিতীয় বিশ্বযুদ্ধ ছড়িয়ে পড়লে রয়্যাল নেভির উড্ডয়ন বিভাগ ফ্লিট এয়ার আর্মে যোগ দেন। লেফটেন্যান্ট কমান্ডার হিসেবে তাকে দায়িত্ব দেয়া হয়। এর ছয় সপ্তাহ পরই ডেভনের বিমানে উড্ডয়নরত অবস্থায় দূর্ঘটনায় তিনি নিহত হন।
আলী আজগার টগর
মো: আলী আজগার (জন্ম: ১৫ সেপ্টেম্বর ১৯৬৪) বাংলাদেশের চুয়াডাঙ্গা-২ আসনের সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
মো: আলী আজগারের পৈতৃক বাড়ি চুয়াডাঙ্গা জেলার দামুরহুদা উপজেলার দর্শনা পুরাতন বাজার এলাকায়। তিনি স্নাতক ডিগ্রি অর্জন করেছেন।
কর্মজীবন
পেশার ব্যবসায়ী মো: আলী আজগার রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
আইনুল হক
মোহাম্মদ আইনুল হক (আইনুল হক নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। ভক্তদের কাছে ডিআইটি (যা রাজউক ভবনের তৎকালীন ভবন ঢাকা ইম্প্রুভমেন্ট ট্রাস্ট ভবনের সংক্ষিপ্ত রূপ) ডাকনামে পরিচিত আইনুল তার দীর্ঘ খেলোয়াড়ি জীবনের অধিকাংশ সময় ঢাকা মোহামেডানের হয়ে খেলেছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।
১৯৬২ সালে, বাংলাদেশী ফুটবল ক্লাব পুলিশ দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। অতঃপর তিনি ফায়ার সার্ভিস দলে যোগদান করেছিলেন। ফায়ার সার্ভিসে চমৎকার নৈপুণ্যের কারণে ১৯৬৮ সালে তিনি ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন।
ব্যক্তিগত জীবন
ফুটবল খেলোয়াড়ি জীবনের ইতি টানার পর, আইনুল তার স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর। ২০১৭ সালের ২৯শে আগস্ট তারিখে, বাংলাদেশের ঢাকার জিগাতলার নিজ বাসস্থানে হৃৎযন্ত্রের ক্রিয়া বন্ধ হওয়ার মাধ্যমে হয়ে তিনি মৃত্যুবরণ করেছেন।
হাতাকাটা শার্ট
থাম্ব|240x240পিক্সেল| স্লিভলেস টপ পরা একজন মহিলা। একটি হাতাকাটা শার্ট হল একটি হাতা ছাড়া তৈরি একটি শার্ট, বা যার হাতা কেটে ফেলা হয়েছে। শৈলীর উপর নির্ভর করে, এগুলিগেঞ্জি হিসাবে পরিধান করা যেতে পারে, ট্র্যাক এবং ফিল্ড এবং ট্রায়াথলনের মতো ক্রীড়ায় ক্রীড়াবিদদের দ্বারা পরিধান করা যেতে পারে বা নৈমিত্তিক পোশাক হিসাবে।
পোর্তিমোনেন্সে স্পোর্টিং ক্লাব
পোর্তিমোনেন্সে স্পোর্চিং ক্লুবে (Portimonense SC; এছাড়াও পোর্তিমোন্সে স্পোর্টিং ক্লাব, পোর্তিমোন্সে এসসি অথবা শুধুমাত্র পোর্তিমোনেন্সে এসসি নামে পরিচিত) হচ্ছে পোর্তিমাঁও ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের দ্বিতীয় স্তরের ফুটবল লীগ লিগাপ্রো-এ খেলে। এই ক্লাবটি ১৯১৪ সালে প্রতিষ্ঠিত হয়েছে। পোর্তিমোনেন্সে এসসি তাদের সকল হোম ম্যাচ পোর্তিমাঁওয়ের এস্তাদিও মুনিসিপালে খেলে থাকে; যার ধারণক্ষমতা হচ্ছে ৯,৫৪৪। বর্তমানে এই ক্লাবের ম্যানেজারের দায়িত্ব পালন করছেন পাওলো সের্জিও এবং সভাপতির দায়িত্ব পালন করছেন ফের্নান্দো রোশা। ব্রাজিলীয় রক্ষণভাগের খেলোয়াড় জাদসন ক্রিস্তিয়ানো সিলভা দে মোরাইস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পোর্তিমোনেন্সে এসসি এপর্যন্ত ৩টি শিরোপা জয়লাভ করেছে; যার মধ্যে ১টি লিগাপ্রো এবং ২টি তুর্কি জাতীয় বিভাগ শিরোপা রয়েছে।
আগুন (১৯৮৮-এর চলচ্চিত্র)
thumb|right|200px|আগুন চলচ্চিত্রের পোস্টার আগুন ১৯৮৮ সালের একটি বাংলা একশনধর্মী চলচ্চিত্র যার পরিচালক ছিলেন অভিনেতা ভিক্টর বন্দ্যোপাধ্যায়। ৬ মে ১৯৮৮ সালে ইন্দিরা ফিল্মসের ব্যানারে ছবিটি মুক্তিপ্রাপ্ত হয়। সঙ্গীত পরিচালনা করেন রাহুল দেব বর্মণ।
কাহিনী
ধৃতিমান ও মমতার কোনো সন্তান ছিলনা। ধৃতিমানের দাদার একমাত্র পুত্রসন্তান রাজা। রাজার মা মানসী মৃত্যুর আগে শিশুপুত্রকে ধৃতিমান ও মমতার হাতে তুলে দিয়ে যান। মমতা ও ধৃতিমান রাজাকে সন্তানস্নেহে মানুষ করতে থাকেন। রাজার পিতা ওষুধের চোরাকারবারীদের খোজ নেওয়ার সময় খুন হয়ে যায়। রাজা বড় হয়ে খুজতে থাকে পিতার হত্যাকারীদের। সে চোরাকারবারি দলের অন্যতম নেতা সদানন্দ এবং শেঠজীর দুষ্টচক্র ধ্বংস করে দেয়। কিন্তু আসল অপরাধীর নাম জানার পরে চমকে ওঠে, যে ছিল তারই কাকা ধৃতিমান যে পিতৃস্নেহ দিয়ে এসেছে। রাজা সব জেনে যাওয়ার পরে ধৃতিমান আত্মহত্যা করেন।
কারবালা প্রদেশ
কারবালা প্রদেশ (আরবি ভাষায়:كربلاء) ইরাকের একটি প্রদেশ। এর রাজধানী কারবালা শহর। কারবালা শিয়া মুসলিম ধর্মাবলম্বীদের একটি পবিত্র তীর্থস্থান। এখানে শিয়াদের অত্যন্ত সম্মানিত ব্যক্তিত্ব ইমাম হুসেনের সমাধি অবস্থিত। শিয়া মুসলিমেরা ইরান, আফগানিস্তান ও পাকিস্তান থেকে দলে দলে এখানে তীর্থে আসেন।
সম্প্রতি মার্কিন দখলকারী সেনারা ৮ম প্রদেশ হিসেবে কারবালাকে ইরাকি সরকারের সম্পূর্ণ নিয়ন্ত্রণে দিয়ে দেয়।
মেক্সিকোর মাদক যুদ্ধ
পটভূমি
ভৌগোলিক অবস্থানের কারণে মেক্সিকো অনেক আগে থেকেই লাতিন আমেরিকা আর যুক্তরাষ্ট্রের ভিতর মাদক চোরাচালানের রাস্তা হিসেবে ব্যবহৃত হয়ে আসছিলো। মেক্সিকান বুটলেগাররা যুক্তরাষ্ট্রের গ্যাংস্টারদের অ্যালকোহল সরবারহ করত যখন যুক্তরাষ্ট্রে এলকোহল বিষয়ক নিষেধাজ্ঞা জারি ছিলো। নিষেধাজ্ঞা শেষ হওয়ার পর ১৯৩৩ এর দিকে মাদক ব্যবসা শুরু হয়। ১৯৬০ এর শেষের দিকে এটা বিরাট আকার ধারণ করে।
মেক্সিকোর পরিবহনকারীরা প্রতিটি কোকেন চালানের জন্য এর ৩৫% থেকে ৫০% লভ্যাংশ হিসেবে পেতেন। এ থেকে ধারণা করা যায় যে মেক্সিকোর পাচারকারী চক্রগুলো কোকেন পাচারে জড়িত হয়ে পড়ে এবং কোকেন পাচারের পাশাপাশি তারা দুর্দান্ত পাচারকারী চক্রে পরিণত হয়। বর্তমানে সিনালোয়া কার্টেল এবং গালফ কার্টেল কলম্বিয়া থেকে পৃথিবীর বিভিন্ন দেশে কোকেইন পাচারের কাজে নিয়োজিত আছে।
নতুন দলের উত্থান এবং পুরনো দলের বিলুপ্তির মাধ্যমে মেক্সিকান কার্টেল গুলোর ভিতর ক্ষমতার হাতবদল চলতে থাকে। কার্টেল এর নেতাদের গ্রেফতার বা মৃত্যুর কারণে অস্থিতিশীলতা দেখা দেয় এবং এর সুযোগে ক্ষমতা দখলকে কেন্দ্র করে রক্তপাত বৃদ্ধি পেতে থাকে। কখনও কখনও একটি বিশেষ দলের বিরুদ্ধে অভিযান চালিয়ে আইন রক্ষাকারী বাহিনী ক্ষমতার শূন্যতা সৃষ্টি করত। তাই প্রায়ই মেক্সিকোর সরকারি কর্মকর্তাদের ঘুষ প্রদানের মাধ্যমে অথবা মেক্সিকান সরকার বা মার্কিন ড্রাগ এনফোর্সমেন্ট অ্যাডমিনিস্ট্রেশন কে গোপন তথ্য সরবারহের মাধ্যমে কার্টেলগুলো একজন আরেকজনের বিরুদ্ধে ব্যবহার করত।
দারিদ্র্য
মেক্সিকোর মাদক যুদ্ধের পিছনে অন্যতম একটি কারণ দারিদ্র্য। নিম্নবিত্ত জনগণ অপরাধী চক্রগুলোকে সাহায্য করে বিনিময়ে অর্থ উপার্জন করতে ইচ্ছুক ছিলো। সরকার ভালো বেতনের কর্মসংস্থান সৃষ্টি করতে ব্যার্থ হয়েছিলো। ২০০৪ থেকে ২০০৮ এর ভিতর যারা মধ্যম আয়ের নিচে ছিল তাদের সংখ্যা ১৭% থেকে বৃদ্ধি পেয়ে ২১% হলো এবং চরম বা মধ্যম দারিদ্রে বসবাসকারী জনসংখ্যা ৩৫% থেকে বেড়ে দাঁড়ালো ৪৬% (৫২ মিলিয়ন), ২০০৬ থেকে ২০১০ এর ভিতর।
OCED দেশগুলোর ভিতর অর্থনৈতিক বৈষম্মে মেক্সিকোর অবস্থান ছিলো দ্বিতীয়।
অকার্যকর শিক্ষা ব্যবস্থা
অশিক্ষা এবং শিক্ষার অভাব বহু আগে থেকেই মেক্সিকোয় উপস্থিত। ১৯৪০ সালের হিসাব অনুযায়ী ৬ বছরের বেশি বয়স এমন মেক্সিকানদের ভিতর ৫৮% অশিক্ষিত। এবং ১৯৬০ সালের হিসাব অনুযায়ী এই হার ছিল ৩৮% । ১৯৬০ সালের জাতীয় জরীপে দেখা যায় যে ৫ বছরের অধিক বয়স্ক মেক্সিকানদের ভিতর ৪৩.৭% এক বছরের শিক্ষা সমাপ্ত করেনি, ৫০.৭% ছয় বছর বা তার কম সময়ের শিক্ষা গ্রহণ করেছে আর মাত্র ৫.৬% তাদের শিক্ষা ছয় বছরের পর ও চালু রেখেছে।।
চালতা
চালতা বা চালিতা বা চাইলতে (বৈজ্ঞানিক নাম: Dillenia indica ইংরেজি নামঃ Elephant Apple ) এক রকমের ভারতবর্ষীয় উদ্ভিদ। চালতার ফল খুব আদরণীয় নয়। এই ফল দিয়ে চাটনি ও আচার তৈরি হয়। গাছটি দেখতে সুন্দর বলে শোভাবর্ধক তরু হিসাবেও কখনো কখনো উদ্যানে লাগানো হয়ে থাকে।
উৎপত্তি
চালতার জন্ম দক্ষিণ-পূর্ব এশিয়ায়। এটি বাংলাদেশ, ভারত, শ্রীলঙ্কা, চীন, ভিয়েতনাম, থাইল্যান্ড, মালয়েশিয়া, ইন্দোনেশিয়া ইত্যাদি দেশে জন্মে।
আকার
চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকে । পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।
ব্যবহার্য অংশ
ফল টক বলে চালতার আচার, চাটনি, টক ডাল অনেকের প্রিয় খাদ্য। পাকা ফল পিষে নিয়ে নুন-লংকা দিয়ে মাখালে তা বেশ লোভনীয় হয়। গ্রাম এলাকায় সাধারণত জঙ্গলে এ গাছ জন্মে ; কখনো কখনো দু’একটি গাছ বাড়ির উঠানে দেখা যায়। চালতা ফলের যে অংশ খাওয়া হয় তা আসলে ফুলের বৃতি। প্রকৃত ফল বৃতির আড়ালে লুকিয়ে থাকে। ফল বাঁকানো নলের মত ; ভিতরে চটচটে আঠারোো মধ্যে বীজ প্রোথিত থাকে। চালতা অপ্রকৃত ফল; মাংসল বৃতিই ভক্ষণযোগ্য।
রোপনের সময়
বর্ষার পর ফল পাকে, শীতকাল পর্যন্ত ফল পাওয়া যায়। পাকা ফলের বীজ থেকে চারা তৈরি করা যায়। গাছে ফল পাকলে যদি তা না পাড়া হয় তবে সে ফল থেকে বীজ আপনাআপনি মাটিতে ঝরে পড়ে ; অনুকূল পরিবেশে তা থেকে চারা গজায়। এজন্য চালতা তলায় প্রায়শ: ছোট ছোট অনেক চারা দেখা যায়। এসব চার তুলে বাগানে লাগিয়ে দিলেও গাছ হয়। তবে বীজ থেকে করা চারার গাছ ফল ধরতে ৬-৭ বছর লেগে যায়। গাছ বাঁচে কম-বেশি ২৫-৩০ বছর। শাখা কলম বা কাটিং করেও চালতার চারা তৈরি করা যায়। সেসব কলমে দ্রুত ফল ধরে।
অ্যাস্ট্রোসাইটোমা
অ্যাস্ট্রোসাইটোমা (astrocytoma) হচ্ছে মস্তিষ্কের এক প্রকার ক্যান্সার। অ্যাস্ট্রোসাইট নামক তারকা আকৃতির নির্দিষ্ট ধরনের গ্লিয়াল কোষ থেকে গুরুমস্তিষ্কে এই ক্যান্সারের উৎপত্তি। এই ধরনের টিউমার সাধারণত মস্তিষ্ক ও সুষুম্নাকাণ্ডের বাইরে ছড়ায় না এবং অন্যান্য অঙ্গপ্রত্যঙ্গেও কোনো প্রভাব ফেলে না। গ্লিওমার মধ্যে অ্যাস্ট্রোসাইটোমা সবচেয়ে সাধারণ এবং মস্তিষ্কের বেশিরভাগ অংশেই এই টিউমার হতে পারে, এবং কিছু কিছু ক্ষেত্রে সুষুম্নাকাণ্ডেও এটি হতে দেখা দখা যায়। অ্যাস্ট্রোসাইটোমাের মধ্যে দুটি মূল শ্রেণি রয়েছে যেগুলো হচ্ছে:
অ্যাস্ট্রাসাইটোমা যে-কোনো বয়সে হতে পারে। নিচের গ্রেডেরগুলো সাধারণত শিশু ও অল্প বয়সীদের মাঝে বেশি দেখা যায়। অপরদিকে উপরের গ্রেডেরগুলোতে মূলত প্রাপ্তবয়স্করাই বেশি আক্রান্ত হয়। মস্তিষ্কের বেইজে অ্যাস্ট্রোসাইটোমা অল্প বয়সীদের মধ্যে সাধারণত অনেক বেশি দেখা যায়, যা গড়ে সকল নিউরোএপিথেলিয়াল টিউমারের প্রায় ৭৫%।
প্রতিরোধ
অ্যাস্ট্রোইটোমা প্রতিরোধে কোনো সুনির্দিষ্ট নির্দেশনা নেই কারণ এই রোগের সঠিক কারণ এখনও জানা যায়নি।
খলিলুর রহমান (কূটনীতিক)
খলিলুর রহমান বাংলাদেশ সিভিল সার্ভিসের পররাষ্ট্র ক্যাডারের একজন কর্মকর্তা। তিনি কানাডার অটোয়ায় নিযুক্ত বাংলাদেশের হাইকমিশনার হিসেবে দায়িত্ব পালন করেন।
প্রাথমিক জীবন
তিনি রাজশাহী মেডিকেল কলেজ থেকে এমবিবিএস ডিগ্রি লাভ করেন। তিনি ফ্রান্সের ইকোলি ন্যাশনালি ডি'অ্যাডমিনিস্ট্রেশন থেকে আন্তর্জাতিক সম্পর্ক ও কূটনীতি বিষয়ে এমএ এবং সরবন বিশ্ববিদ্যালয় থেকে আন্তর্জাতিক সংস্থা বিষয়ে এমফিল সম্পন্ন করেন। তিনি ভারতের জওহরলাল নেহরু বিশ্ববিদ্যালয় থেকে জনস্বাস্থ্যের উপর পিএইচডি ডিগ্রি অর্জন করেন।
কর্মজীবন
খলিলুর রহমান ১৯৮৫ ব্যাচের পররাষ্ট্র ক্যাডারের একজন কর্মকর্তা। কূটনীতিক হিসেবে তিনি নতুন দিল্লির বাংলাদেশ হাইকমিশন ও জেনেভায় বাংলাদেশের স্থায়ী মিশনে দায়িত্ব পালন করেছেন। এছাড়া তিনি লিয়েনে বিশ্ব স্বাস্থ্য সংস্থায়ও কাজ করেছেন। বাংলাদেশে করোনাভাইরাসের প্রাদুর্ভাব দেখা দিলে তিনি পররাষ্ট্র মন্ত্রণালয়ের করোনা সেলের প্রধানের দায়িত্বে নিযুক্ত হন। কানাডার অটোয়ায় বাংলাদেশের হাইকমিশনার হিসেবে দায়িত্ব পালনকালে তিনি সচিব হিসেবে পদোন্নতি লাভ করেন।
ডেভিড কপারফিল্ড (জাদুকর)
ডেভিড কপারফিল্ড বা ডেভিড শেঠ কটকিন (David Copperfield বা David Seth Kotkin) (জন্ম: ১৬ই সেপ্টেম্বর, ১৯৫৬) একজন মার্কিন জাদুকর এবং ফোর্বস ম্যাগাজিন তাকে ইতিহাসের একজন সবচেয়ে বাণিজ্যিকভাবে সফলপূর্ণ জাদুকর হিসেবে বর্ণনা করেছেন।
কপারফিল্ডের টেলিভিশন বিশেষে মোট ৩৮টি মনোনয়ন পান যার মধ্যে ২১টি এমি পুরস্কার জিতেছেন। তার গল্প বলা এবং বিভ্রমের মিলনের জন্য তিনি অতি পরিচিত, কপারফিল্ডের কর্মজীবনের ৩০ বছরে উপরে ১১টি গিনেস বিশ্ব রেকর্ড অর্জন করেছেন, হলিউড ওয়াক অফ ফেমের একজন তারকা, এবং ফরাসি সরকার তাকে নাইট পদবি মর্যাদায় ভূষিত করেন, এবং মার্কিন লাইব্রেরি অফ কংগ্রেস তার নাম লিভিং লেজেন্ড নামকরণ করেন।
কপারফিল্ড এ পর্যন্ত ৪০ মিলিয়ন টিকেট বিক্রি করেছেন যার মূল্য গিয়ে দাড়ায় $৩ বিলিয়ন, যা ইতিহাসের মধ্যে অন্য কোন একাকী বিনোদনকারীর চেয়েও বেশি। তিনি বর্তমানে প্রতি বছর ৫০০টির বেশি শো প্রদর্শন করেন।
যখন তিনি কোন শো প্রদর্শন করেন না, তখন তিনি মুশা ক্যায় - বাহামা দ্বীপপুঞ্জের এগার দ্বীপপুঞ্জে তার শিকলবিষয়ক অভিজ্ঞতা অর্জন করেন এবং কপারফিল্ড বে এর দ্বীপপুঞ্জ, যা কপারফিল্ডের তত্ত্বাবধানে $৩৫ মিলিয়ন ডলারের সংস্কার সম্পন্ন করা হয়েছে।
প্রারম্ভিক বছর
ডেভিড কপারফিল্ড মার্কিন যুক্তরাষ্ট্রের মেতুচেন, নিউ জার্সিতে একটি ইহুদি পরিবারে জন্মগ্রহণ করেন। তার জন্ম নাম ছিল ডেভিড শেঠ কটকিন। তার পিতা হ্যম্যান কটকিন ছিলেন একজন রাশিয়ান ইহুদি, যিনি মেতুচেনের একটি সেলাই-এর জিনিসপত্রের বিক্রয়ের দোকানের মালিক, যা একটি লোক দিয়ে চালানো হয় এবং তার মা রেবেকা, একজন বীমা কর্মকর্তা। কপারফিল্ডের মা জেরুজালেমের জন্মগ্রহণ করেন, যখন তার দাদা সোভিয়েত ইউনিয়ন (বর্তমানে ইউক্রেন) থেকে জেরুসালেম ইহুদি অভিবাসী করেছিল। ১৯৭৪ সালে কপারফিল্ড মেতুচেন উচ্চ বিদ্যালয় থেকে স্নাতক পাস করেন।
যখন কপারফিল্ডের বয়স ১০ ছিল, তিনি তার প্রতিবেশী মাঝে "দাভিনো জাদুকর ছেলে" হিসাবে জাদু অনুশীলন শুরু করেন, এবং ১২ বছর বয়সের প্রথম যুবক হিসেবে দ্য সোসাইটি অফ আমেরিকান মাজিশনস হিসেবে ভর্তি হন।
আলী আজম (রাজনীতিবিদ)
এ্যাডভোকেট আলী আজম ছিলেন বাংলাদেশ আওয়ামী লীগের রাজনীতিবিদ ও কুমিল্লা-৩ আসনের সাবেক সংসদ সদস্য।